Velkaneuvonta ry
c/o Asianajotoimisto Pekka Lindberg Ky	p 09 878 3768
Vihertie 44 A1			f 09 878 3712
01620 VANTAA			pekka.lindberg@asianajo-lindberg.com

	
				4.3.2009

OIKEUSMINISTERIÖ
PL 25
00023 VALTIONEUVOSTO

Lausunto luottotietolain muuttamista koskevasta hallituksen esityksen luonnoksesta
(OM työryhmämietintö 2009:2) 

		Yleistä

	Velkaneuvonta ry pitää esitystä kokonaisuutena oikeansuuntaisena ja puoltaa 	ehdotettuja lakimuutoksia.
	
	Ehdotetut muutokset

Esitys selkeyttää saatavan lopullisen vanhentumisen vaikutusta maksuhäiriömerkintöihin ja poistaa tähän saakka vallinneen harkinnanvaraisuuden aiheuttaman ulosottovelallisten eriarvoisen kohtelun. 

Ehdotus tukee ylivelkaisten henkilöiden ja kotitalouksien uuteen alkuun pääsemistä, sekä antaa velallisten taloudellisesta tilanteesta todellisuutta vastaavan kuvan.
Tiedot pitkäkestoisesta ulosotosta voivat ainakin jossakin määrin vähentää ylivelkaantumista ja katkaista ns. velkakierrettä.

Nyt ehdotettuihin muutoksiin Velkaneuvonta ry toivoo pitkäkestoisen ulosoton välttämiseksi lisättävän ulosottovelallisten kannustamista hakeutua talous- ja velkaneuvontaan taloudelliseen tasapainoon pääsemiseksi. 

	VELKANEUVONTA RY

	Pekka Lindberg		Elvi Oikarinen	
	Puheenjohtaja		Varapuheenjohtaja